Rettens dom (Niende Afdeling) af 15. november 2018 –

Sigma Alimentos Exterior mod Kommissionen

(Sag T-239/11)

»Statsstøtte – bestemmelser vedrørende selskabsskat, der giver virksomheder, som har skattemæssigt hjemsted i Spanien, mulighed for at afskrive goodwill, der følger af erhvervelser af kapitalandele i virksomheder, som har skattemæssigt hjemsted i udlandet – afgørelse, hvorved støtten erklæres uforenelig med det indre marked og kræver tilbagesøgning heraf – begrebet statsstøtte – selektivitet – referencesystem – undtagelse – forskelsbehandling – begrundelsen for forskelsbehandlingen«

1. Retslig procedure – behandling af sagens realitet før behandling af formaliteten – lovlig (jf. præmis 26 og 27)

2. Statsstøtte – begreb – foranstaltningens selektive karakter – foranstaltning, der tildeler en skattemæssig fordel – referenceramme til fastlæggelse af, om der foreligger en fordel – materiel afgrænsning – kriterier – forbindelse mellem formålet med den omhandlede foranstaltning og referencerammens formål – sammenlignelig karakter af situationer, der er omfattet af den omhandlede foranstaltning, og situationer, der er omfattet af referencerammen (Art. 107, stk. 1, TEUF) (jf. præmis 47, 48 og 82-93)

3. Statsstøtte – begreb – foranstaltningens selektive karakter – foranstaltning, der tildeler en skattemæssig fordel – foranstaltning af generel karakter, der finder anvendelse uden forskel for enhver erhvervsdrivende – foranstaltning, der ikke finder anvendelse på transaktioner, som er sammenlignelige med de transaktioner, der er en betingelse for indrømmelse af den med foranstaltningen forbundne fordel – foranstaltning, der kan kvalificeres som selektiv (Art. 107, stk. 1, TEUF) (jf. præmis 69)

4. Statsstøtte – begreb – foranstaltningens selektive karakter – foranstaltning, der tildeler en skattemæssig fordel – referenceramme til fastlæggelse af, om der foreligger en fordel – materiel afgrænsning – foranstaltning, der udgør sin egen referenceramme – betingelser – klart afgrænset skatteordning, der forfølger specifikke formål – foreligger ikke – bedømmelse af foranstaltningens generelle karakter (Art. 107, stk. 1, TEUF) (jf. præmis 113-117)

5. Statsstøtte – begreb – foranstaltningens selektive karakter – undtagelse fra den almindelige beskatningsordning – differentiering mellem virksomheder, der befandt sig i en sammenlignelig faktisk og retlig situation – bedømmelseskriterier – sammenligning i forhold til det formål, der forfølges med den almindelige skatteordning i sin helhed (Art. 107, stk. 1, TEUF) (jf. præmis 128-134)

6. Statsstøtte – begreb – foranstaltningens selektive karakter – undtagelse fra den almindelige beskatningsordning – begrundet med systemets karakter og opbygning – bedømmelseskriterier – foranstaltning, der har til formål at gennemføre et formål, som henhører under mekanismer, der er uadskilleligt forbundet med det almindelige skattesystem – passende størrelse (Art. 107, stk. 1, TEUF; Rådets forordning nr. 659/1999) (jf. præmis 135-145, 157, 165 og 166)

Angående

Søgsmål anlagt i henhold til artikel 263 TEUF med påstand om annullation af artikel 1, stk. 1, og artikel 4 i Kommissionens afgørelse 2011/282/EU af 12. januar 2011 om skattemæssig afskrivning af finansiel goodwill i forbindelse med erhvervelse af kapitalandele i udenlandske virksomheder C 45/07 (ex NN 51/07, ex CP 9/07), som Spanien har gennemført (EUT 2011, L 135, s. 1).

Konklusion

1) Europa-Kommissionen frifindes.